CELEX: 62007CO0225
Language: fi
Date: 2008-07-03 00:00:00
Title: Yhteisöjen tuomioistuimen määräys (kolmas jaosto) 3 päivänä heinäkuuta 2008.#Rikosoikeudenkäynti vastaan Rainer Günther Möginger.#Ennakkoratkaisupyyntö: Amtsgericht Landau/Isar - Saksa.#Työjärjestyksen 104 artiklan 3 kohdan ensimmäinen alakohta - Direktiivi 91/439/ETY - Ajokorttien vastavuoroinen tunnustaminen - Ajokortin peruuttaminen - Väliaikainen kielto myöntää uutta ajokorttia - Kiellon aikana toisessa jäsenvaltiossa saadun ajokortin pätevyys.#Asia C-225/07.

Yhteisöjen tuomioistuimen määräys (kolmas jaosto) 3.7.2008 – Rikosoikeudenkäynti Mögingeriä vastaan
      (Asia C‑225/07)
      Työjärjestyksen 104 artiklan 3 kohdan ensimmäinen alakohta – Direktiivi 91/439/ETY – Ajokorttien vastavuoroinen tunnustaminen – Ajokortin peruuttaminen – Väliaikainen kielto myöntää uutta ajokorttia – Kiellon aikana toisessa jäsenvaltiossa saadun ajokortin pätevyys
      Liikenne – Maantieliikenne – Ajokortti – Direktiivi 91/439 (Neuvoston direktiivin 91/439, sellaisena kuin se on muutettuna asetuksella N:o 1882/2003, 1 ja 2 artikla
         sekä 8 artiklan 2 ja 4 kohta) (ks. 45 kohta ja tuomiolauselma)
      
      Aihe 
      
         
               Ennakkoratkaisupyyntö – Amtsgericht Landau/Isar – Yhteisön ajokortista 29.7.1991 annetun neuvoston direktiivin 91/439/ETY
                  (EYVL L 237, s. 1) 8 artiklan 2 ja 4 kohdan tulkinta – Asuinjäsenvaltio ei alueellaan tunnusta ajokorttia, joka on saatu toisessa
                  jäsenvaltiossa sellaisen väliaikaisen kiellon aikana, jonka kuluessa asuinjäsenvaltiossa ei voida hakea uutta ajokorttia
               
            Ratkaisu 
      Yhteisön ajokortista 29.7.1991 annetun neuvoston direktiivin 91/439/ETY, sellaisena kuin se on muutettuna 29.9.2003 annetulla
         Euroopan parlamentin ja neuvoston asetuksella (EY) N:o 1882/2003, 1 artiklan 2 kohtaa sekä 8 artiklan 2 ja 4 kohtaa on tulkittava
         siten, että ne eivät estä jäsenvaltiota kieltäytymästä tunnustamasta toisen jäsenvaltion myöntämän ajokortin pätevyyttä, kun
         sen haltijaa koski tämän ajokortin myöntämishetkellä väliaikainen kielto, jonka nojalla hänelle ei voitu myöntää uutta ajokorttia
         ensin mainitussa jäsenvaltiossa. Sillä seikalla, että kysymys ajokortin pätevyydestä nousee esiin sen jälkeen, kun tämä kielto
         on päättynyt, ei ole tältä osin merkitystä.